Miskraam | Health24
Wat kan 'n miskraam veroorsaak?
Die meeste miskrame ontstaan weens 'n fout in die fetus se gene. Dit beteken nie noodwendig daar's iets met 'n ouer verkeerd of dat dit weer sal gebeur nie.
Siektes soos diabetes, tiroïedsiekte, lupus, hartsiektes en ander probleme soos baarmoederinfeksie kan 'n miskraam veroorsaak as dit nie goed bestuur word voor en tydens die swangerskap nie.
Soms vervaardig 'n vrou se lyf nie genoeg progesteroon nie. Progesteroon help die baarmoedervoering om die fetus en plasenta te ondersteun.
Alkohol, rook en dwelms wat in oormaat en gereeld gebruik word, kan ook 'n miskraam veroorsaak. Nuwe navorsing wys ook dat te veel kafeïen die risiko vir 'n miskraam verhoog.